Plava otrovna žaba
<s>Plava otrovna žaba (Dendrobates tinctorius "azureus") je podvrsta otrovne žabe koja živi u Sipaliwinijskoj savani na jugu Surinama i sjeveru Brazila.</s><s>Lokalni nizozemski naziv za ovu podvrstu žabe je blauwe pijlgifkikker, dok je među lokalnim Indijancima poznata kao okopipi.</s><s>Historijski se ova žaba smatrala zasebnom vrstom, ali je prema recentnim spoznajama klasificirana kao podvrsta žabe Dendrobates tinctorius.</s><s>Plave otvorne žabe izrazito su sitne, s prosječnom masom od osam grama i duljinom od tri do četiri i pol centimetra.</s>

<s>Plave otrovne žabe kopnene su životinje, iako im je stanište blizu vodenih površina.</s><s>Tijekom dana su uglavnom budne.</s><s>Vrlo su teritorijalne i agresivne, kako prema pripadnicima vlastite podvrste, tako i prema drugim vrstama.</s><s>Kako bi otjerali uljeze, koriste niz različitih načina glasanja ili hrvanje.</s><s>Plave otrovne žabe, kao i druge otrovne žabe, imaju otrovnu kožu, ali se njihov otrov ne koristi za izradu otrovnih strelica; u zatočeništvu gube toksičnost zbog drugačije prehrane (u divljni se uglavnom hrane kukcima koji imaju određene toksine, što i njima samima daje toksična svojstva).</s>

<s>Razmnožavaju se uglavnom sezonski, najčešće tijekom veljače i ožujka, kada ima puno kiše.</s><s>Prilikom jednog parenja nastaje pet do deset jajašaca, koja se odlažu na mužjakovom teritoriju.</s><s>Mužjaci su zaduženi za zaštitu i skrb o jajašcima, a ponekad im se pridruži i ženka.</s><s>Punoglavci se izlegnu nakon 14 do 18 dana, a u odrasle žabe razvijaju se nakon 10 do 12 tjedana.</s><s>Spolnu zrelost dosežu s dvije godine.</s><s>Očekivana životna dob u divljini im je četiri do šest godina, a u zatočeništvu do deset godina.</s>

<s>Reference</s>

<s>Vanjske veze</s>

<s>University of Michigan</s>

<s>Žabe
Fauna Surinama
Fauna Brazila</s>

